"Մեր կլիման իդելական է այս սպորտաձեւի համար. ուժեղ ու մշտական քամիներ",—հավաստում է վինդսերֆինգի ակումբի տնօրեն Մհեր Թովմասյանը` հիշելով, որ խորհրդային տարիներին ԽՍՀՄ հավաքականը հենց Սեւանում էր մարզվում։ Օլիմպիական առագաստանավային սպորտը, ըստ նրա, աշխարհում համարվում է ամենաթանկ, էքստրեմալ ու էլիտար սպորտաձեւերից մեկը։ Նա պատմեց, որ դեռեւս 25 տարի առաջ մեր երկրում սկիզբ առած այս սպորտաձեւի սիրահարները կարող էին մարզվել միայն ճարտարագիտական համալսարանի ամառային ճամբարում։ Այս դպրոցով է անցել նաեւ "Կիլիկիա" առագաստանավի անձնակազմը։